# data[].attributes.body
ภัยพิบัติ คือ ภัยที่ก่อให้เกิดความเสียหายต่อชีวิต และทรัพย์สิน โดยส่งผลกระทบต่อภาวะเศรษฐกิจ และวิถีชีวิตของผู้คนในสังคมทั้งในระยะสั้น และระยะยาว ภัยพิบัติแบ่งเป็น 2 ประเภท คือ ภัยพิบัติทางธรรมชาติ และภัยพิบัติที่มนุษย์สร้างขึ้น

ภัยพิบัติทางธรรมชาติ คือ ภัยที่มีสาเหตุมาจากธรรมชาติ อาทิ แผ่นดินไหว อุทกภัย อัคคีภัย พายุการระเบิดที่กล่าวถึงนี้คือการระเบิดของแก๊สที่ธรรมชาติปล่อยออกมาสู่ภายนอก นอกจากนี้ภัยพิบัติทางธรรมชาติยังรวมถึงภัยจากนอกโลกด้วย เช่น อุกกาบาต

ภัยพิบัติที่มนุษย์สร้างขึ้น คือ ภัยพิบัติที่มีสาเหตุมาจากมนุษย์ เช่น การสูบน้ำใต้ดินปริมาณมากจนส่งผลให้เกิดการทรุดตัวของพื้นดิน การปล่อยก๊าซเรือนกระจกปริมาณมากจากโรงงานอุตสาหกรรมจนส่งผลให้ระดับน้ำทะเลเพิ่มสูงขึ้นและท่วมพื้นที่ในระดับต่ำ การเปลี่ยนทางน้ำจนทำให้เกิดภัยแล้งในบางพื้นที่ เป็นต้น รวมถึงการทดลองทางวิทยาศาสตร์ เช่น การทดลองระเบิดนิวเคลียร์ใต้ดิน ซึ่งส่งผลต่อชั้นหินใต้เปลือกโลก โดยอาจมีผลกระทบต่อโลกในระยะยาว เป็นต้น

# data[].attributes.body
แผ่นดินไหว ส่วนมากเป็นปรากฏการณ์ทางธรรมชาติที่จะเกิดจากการสั่นสะเทือนของพื้นดิน เนื่องมาจากการปลดปล่อยพลังงานเพื่อระบายความร้อน ที่สะสมไว้ภายในโลกออกมาอย่างฉับพลันเพื่อปรับความสมดุลของเปลือกโลกให้คงที่ โดยปกติเกิดจากการเคลื่อนไหวของรอยเลื่อน ภายในชั้นเปลือกโลกที่อยู่ด้านนอกสุดของโครงสร้างของโลก มีการเคลื่อนที่หรือเปลี่ยนแปลงอย่างช้า ๆ อยู่เสมอ (ดู การเคลื่อนที่ของแผ่นเปลือกโลก) แผ่นดินไหวจะเกิดขึ้นเมื่อความเค้นอันเป็นผลจากการเปลี่ยนแปลงมีมากเกินไป ภาวะนี้เกิดขึ้นบ่อยในบริเวณขอบเขตของแผ่นเปลือกโลก ที่ที่แบ่งชั้นเปลือกโลกออกเป็นธรณีภาค (lithosphere) เรียกแผ่นดินไหวที่เกิดขึ้นบริเวณขอบเขตของแผ่นเปลือกโลกนี้ว่า แผ่นดินไหวระหว่างแผ่น (interplate earthquake) ซึ่งเกิดได้บ่อยและรุนแรงกว่า แผ่นดินไหวภายในแผ่น (intraplate earthquake)

แผ่นดินไหวในประเทศไทย มาจากรอยเลื่อนมีพลัง ก็คือ การแตกของแผ่นดิน และมาจากการบีบอัด มาจากการเลื่อนหลัก 2 ตัว คือ รอยเลื่อนจากพม่า หรือรอยเลื่อนสะกาย (Sagiang Fault) และรอยเลื่อนแม่น้ำแดง (Red River Fault) ที่มาจากประเทศจีนมาถึงประเทศเวียดนาม ซึ่ง 2 ตัวนี้จะส่งแรงมาถึงประเทศไทย โดยเฉพาะภาคเหนือ จะได้รับแรงสั่นสะเทือนและผลกระทบมากกว่า ประกอบกับบริเวณภาคเหนือไทยมีลอยเลื่อนสำคัญคือลอยเลื่อนศรีสวัสที่มีขนาดใหญ่ยังคงมีการขยับตัวอยู่ส่งผลกระทบต่อสิ่งปลูกสร้างได้

# data[].attributes.body
คำว่า "สึนามิ" มาจากภาษาญี่ปุ่นมีความหมายว่า "ท่าเรือ" (津 สึ) และ "คลื่น" (波/浪 นะมิ) เป็นกลุ่มคลื่นน้ำที่เกิดขึ้นจากการย้ายที่ของปริมาตรน้ำก้อนใหญ่ คือ มหาสมุทรหรือทะเลสาบขนาดใหญ่ แผ่นดินไหว การปะทุของภูเขาไฟและการระเบิดใต้น้ำอื่น ๆ (รวมทั้งการจุดวัตถุระเบิดหรือวัตถุระเบิดนิวเคลียร์ใต้น้ำ) ดินถล่ม ธารน้ำแข็งไถล อุกกาบาตตกและการรบกวนอื่น ไม่ว่าเหนือหรือใต้น้ำ ล้วนอาจก่อให้เกิดเป็นคลื่นสึนามิได้ทั้งสิ้น

สึนามิจากแผ่นดินไหวในมหาสมุทรอินเดีย คลื่นสึนามิครั้งแรกในประเทศไทยเกิดจากแผ่นดินไหวในมหาสมุทรอินเดีย เมื่อวันที่ 26 ธันวาคม ระลอกคลื่นยักษ์ดังกล่าวทำให้มีผู้เสียชีวิตล่าสุดจำนวนกว่า 165,000 ราย  (มากกว่า 105,000 รายเสียชีวิตในอินโดนีเซีย) คลื่นสึนามิได้ถาโถมเข้าถล่มและคร่าชีวิตผู้คนจำนวนมากที่อาศัยอยู่ในพื้นที่หรือบริเวณที่ใกล้กับจุดเกิดแผ่นดินไหว เช่น อินโดนีเซีย, ไทย, และพื้นที่บริเวณชายฝั่งทางตะวันตกเฉียงเหนือของมาเลเซีย ไปจนถึงพื้นที่ที่อยู่ห่างไกลออกไปหลายพันกิโลเมตรในบังกลาเทศ, อินเดีย, ศรีลังกา, หมู่เกาะมัลดีลฟ์, และแม้กระทั่งโซมาเลีย, เคนยา, และแทนซาเนีย ซึ่งตั้งอยู่ในแถบแอฟริกาตะวันออก   ประเทศในแถบมหาสมุทรอินเดียเหล่านี้ ยังไม่มีระบบเตือนภัยคลื่นสึนามิที่สมบูรณ์พอดังเช่นประเทศในภูมิภาคมหาสมุทรแปซิฟิก ส่วนหนึ่งเนื่องจากไม่มีภัยพิบัติที่เกิดจากคลื่นยักษ์ในภูมิภาคมานานแล้ว นับตั้งแต่เกิดคลื่นสึนามิจากการระเบิดของภูเขาไฟกรากะตัวในปี ค.ศ. 1883 ซึ่งทำให้มีผู้เสียชีวิต 36,000 คน ภัยพิบัติสึนามิในมหาสมุทรอินเดียล่าสุดนี้ส่งผลให้ยูเนสโกและองค์การระหว่างประเทศหลายแห่งออกมาเคลื่อนไหว เรียกร้องให้มีการจัดตั้งระบบเตือนภัยสึนามิโลกขึ้น

# data[].attributes.headline
วิดีโอแผ่นดินไหวในประเทศไทย

# data[].attributes.subject
วิดีโอแผ่นดินไหวในประเทศไทย

# data[].attributes.attachment_link.title
แผ่นดินไหว ตอน 2 สังคมศึกษาฯ ม.1-ม.6

# data[].attributes.headline
วิดีโอคลื่นสึนามิ

# data[].attributes.subject
วิดีโอคลื่นสึนามิ

# data[].attributes.attachment_link.title
สึนามิ สังคมศึกษาฯ ม.1-ม.6

# data[].attributes.headline
อุทกภัยและดินถล่ม

# data[].attributes.subject
อุทกภัยและดินถล่ม

# data[].attributes.body
อุทกภัยคือ ภัยและอันตรายที่เกิดจากสภาวะน้ำท่วมหรือน้ำท่วมฉับพลัน มีสาเหตุมาจากการเกิดฝนตกหนักหรือฝนต่อเนื่องเป็นเวลานาน เนื่องมาจาก

1.1 หย่อมความกดอากาศต่ำ
1.2 พายุหมุนเขตร้อน ได้แก่ พายุดีเปรสชั่น, พายุโซนร้อน, พายุใต้ฝุ่น
1.3 ร่องมรสุมหรือร่องความกดอากาศต่ำ
1.4 ลมมรสุมตะวันตกเฉียงใต้
1.5 ลมมรสุมตะวันออกเฉียงเหนือ
1.6 เขื่อนพัง
อุทกภัยในประเทศไทย พ.ศ. 2554 หรือที่นิยมเรียกกันว่า มหาอุทกภัย เป็นอุทกภัยรุนแรงที่ส่งผลกระทบต่อบริเวณลุ่ม แม่น้ำเจ้าพระยา และลุ่ม แม่น้ำโขง เริ่มตั้งแต่ปลาย เดือนกรกฎาคม และสิ้นสุดเมื่อวันที่ 16 มกราคม พ.ศ. 2555 มีราษฎรได้รับผลกระทบกว่า 12.8 ล้านคน ธนาคารโลกประเมินมูลค่าความเสียหายสูงถึง 1.44 ล้านล้านบาท
อุทกภัยครั้งนี้เริ่มขึ้นในระหว่างฤดูมรสุม เมื่อ พายุหมุนนกเตน ขึ้นฝั่งทางตอนเหนือของ เวียดนาม ส่งผลให้เกิดฝนตกหนักทางภาคเหนือและภาคตะวันออกเฉียงเหนือของ ประเทศไทย
โคลนถล่ม เป็นภัยธรรมชาติ คือ คำเรียกรวมๆของการเคลื่อนที่ของมวลสาร (Mass movement หรือ mass-wasting) ซึ่งคือ กระบวนการเคลื่อนตัวของมวลหิน ดินและทรายลงมาตามความลาดชันภายใต้แรงดึงดูดของโลกเป็นหลัก โดยอาจอาศัยตัวกลางระหว่างการพัดพา ยกตัวอย่างเช่น น้ำ, ลมและธารน้ำแข็ง ซึ่งตัวกลางเหล่านี้เป็นตัวช่วยเสริมการย้ายมวล ดังนั้นหากตะกอนอิ่มตัวด้วยน้ำ แรงเสียดทานระหว่างเม็ดตะกอนจะลดลง การย้ายมวลจึงเกิดได้ดีขึ้น
โคลนถล่มที่ตำบลกะทูน อำเภอพิปูน จังหวัดนครศรีธรรมราช ก่อนวันเกิดเหตุ 3- 4 วันได้เกิดพายุดีเพรสชั่น มีฝนตกปรอยๆ ต่อเนื่องมาหลายวัน ทำให้พื้นดินรวมทั้งเชิงเขาที่ชาวบ้านขึ้นไปปลูกยางพาราบนพื้นที่เดิมที่เปรียบเสมือนฟองน้ำตั้งเอียงที่พอซับน้ำได้พอประมาณเท่านั้น หมดขีดความสามารถในการอุ้มน้ำ น้ำที่อุ้มไว้อย่างเอียงๆ เต็มที่แล้วนั้น นอกจากจะทำให้ดินมีน้ำหนักมากขึ้น ยังลดความฝืดของอณูดินเองกับหล่อลื่นรากพืชที่ช่วยกันต้านแรงดึงดูดของโลกไว้ เมื่อมีฝนระลอกใหญ่ตกเพิ่มเติมลงมาในวันที่ 22 พฤศจิกายน พ.ศ. 2531 ดังกล่าว จึงทำให้พื้นที่ที่หมดขีดความสามารถในการอุ้มน้ำส่วนบนบางส่วนพังทลายลงมาในรูปของโคลนถล่มพร้อมกับต้นไม้เดิมและต้นยางพาราไหลทลายทับถมลงมาในลักษณะโดมิโน พื้นที่ลาดชันบางส่วนแม้จะแข็งแรงรับนำหนักตัวเองได้พอควรอยู่ก่อน ย่อมไม่อาจรับน้ำหนักโคลนและท่อนไม้ที่ไหลทะลักที่มีความเร่งเพิ่มยกกำลังสองตามกฎแรงดึงดูดของโลก นอกจากนี้น้ำส่วนบนที่เบากว่ายังยกระดับสูงได้อย่างรวดเร็วภายในเวลานับเป็นเพียงนาทีเท่านั้น บ้านเรือนที่ปกติปลูกสูงพอสมควรก็มักถูกทำลายได้มากมายในพริบตาเช่นกัน

# data[].attributes.headline
น้ำท่วมฉับพลันและดินถล่ม

# data[].attributes.subject
น้ำท่วมฉับพลันและดินถล่ม

# data[].attributes.headline
วิดีโอรู้จักน้ำท่วม

# data[].attributes.subject
วิดีโอรู้จักน้ำท่วม

# data[].attributes.attachment_link.title
รู้สู้ flood ep.1: รู้จักน้ำท่วมให้มากขึ้น

# data[].attributes.headline
การเกิดวาตภัย

# data[].attributes.subject
การเกิดวาตภัย

# data[].attributes.body
วาตภัยหมายถึง ภัยที่เกิดขึ้นจากพายุลมแรง จนทำให้เกิดความเสียหายแก่อาคารบ้านเรือน ต้นไม้ และสิ่งก่อสร้าง สำหรับในประเทศไทยวาตภัยหรือพายุลมแรงมีสาเหตุมาจากปรากฎการณ์ทางธรรรมชาติ คือ

1. พายุหมุนเขตร้อน ได้แก่ ดีเปรสชั่น พายุโซนร้อน พายุใต้ฝุ่น

2. พายุฤดูร้อน ส่วนมากจะเกิดระหว่างเดือนมีนาคมถึงเดือนเมษายน โดยจะเกิดถี่ในภาคเหนือและภาคตะวันออกเฉียงเหนือ ส่วนภาคกลางและภาคตะวันออก จะมีการเกิดน้อยครั้งกว่า สำหรับภาคใต้ก็สามารถเกิดได้แต่ไม่บ่อยนัก โดยพายุฤดูร้อนจะเกิดใน ช่วงที่มีลักษณะอากาศร้อนอบอ้าวติดต่อกันหลายวัน แล้วมีกระแสอากาศเย็นจากความกดอากาศสูงในประเทศจีนพัดมาปะทะกัน ทำให้เกิดฝนฟ้าคะนองมีพายุลมแรง และอาจมีลูกเห็บตกได้จะทำความเสียหายในบริเวณที่ไม่กว้างนัก ประมาณ 20-30 ตารางกิโลเมตร

3. ลมงวง (เทอร์นาโด) เป็นพายุหมุนรุนแรงขนาดเล็กที่เกิดจากการหมุนเวียน ของลมภายใต้เมฆก่อตัวในทางตั้ง หรือเมฆพายุฝนฟ้าคะนอง (เมฆคิวมูโลนิมบัส) ที่มีฐานเมฆต่ำ กระแสลมวนที่มีความเร็วลมสูงนี้จะ ทำให้กระแสอากาศเป็นลำพุ่งขึ้นสู่ท้องฟ้า หรือย้อยลงมาจากฐานเมฆดูคล้ายกับงวงหรือปล่องยื่นลงมา ถ้าถึงพื้นดินก็จะทำความเสียหายแก่บ้านเรือน ต้นไม้ และสิ่งปลูกสร้างได้ สำหรับในประเทศไทยมักจะเกิดกระแสลมวน ไกล้พื้นดินเป็นส่วนใหญ่ไม่ต่อเนื่องขึ้นไปจนถึงใต้พื้นฐานเมฆ และจะเกิดขึ้นนาน ๆ ครั้ง โดยจะเกิดขึ้นในพื้นที่แคบ ๆ และมีช่วงระยะเวลาสั้น ๆ จึงทำให้เกิดความเสียหายได้ในบางพื้นที่
วาตภัยครั้งสำคัญในประเทศไทยเกิดขึ้นที่ใดและเมื่อไร1. วาตภัยจากพายุโซนร้อน “แฮเรียต” ที่แหลมตะลุมพุก อำเภอปากพนัง จังหวัดนครศรีธรรมราช เมื่อวันที่ 25 ตุลาคม 2505 มีผู้เสียชีวิต 870 คน สูญหาย 160 คน บาดเจ็บ 422 คน ประชาชนไร้ที่อยู่อาศัย 16,170 คน ทรัพย์สินสูญเสียราว 960 ล้านบาท2. วาตภัยจากพายุไต้ฝุ่น “เกย์” ที่พัดเข้าสู่จังหวัดชุมพร เมื่อวันที่ 4 พฤศจิกายน 2532 ความเร็วของลมวัดได้ 120 กม./ชม. ประชาชนเสียชีวิต 602 คน บาดเจ็บ 5,495 คน บ้านเรือนเสียหาย 61,258 หลัง ทรัพย์สินสูญเสียราว 11,739,595,265 บาท3. วาตภัยจากพายุไต้ฝุ่นลินดา ตั้งแต่วันที่ 2 พฤศจิกายน ถึง 4 พฤศจิกายน 2540 ทำให้เกิดความเสียหายจากวาตภัย อุทกภัย และคลื่นซัดฝั่งในพื้นที่ 11 จังหวัดของภาคใต้และภาคตะวันออกเมื่อเดือนพฤศจิกายน 2532

# data[].attributes.headline
รู้จักวาตภัย

# data[].attributes.subject
รู้จักวาตภัย

# data[].attributes.attachment_link.title
Immersive : จับตาเตือนภัย วันศุกร์ที่ 30 พ.ค.57

# data[].attributes.body
ภัยแล้ง คือ ภัยที่เกิดจากการขาดแคลนน้ำในพื้นที่ใดพื้นที่หนึ่งเป็นเวลานาน จนก่อให้เกิดความแห้งแล้ง และส่งผลกระทบต่อชุมชน
สาเหตุของการเกิดภัยแล้งมีอะไรบ้าง

1. โดยธรรมชาติ
1.1 การเปลี่ยนแปลงอุณหภูมิโลก
1.2 การเปลี่ยนแปลงสภาพภูมิอากาศ
1.3 การเปลี่ยนแปลงของระดับน้ำทะเล
1.4 ภัยธรรมชาติ เช่น วาตภัย แผ่นดินไหว

2. โดยการกระทำของมนุษย์
2.1 การทำลายชั้นโอโซน
2.2 ผลกระทบของภาวะเรือนกระจก
2.3 การพัฒนาด้านอุตสาหกรรม
2.4 การตัดไม้ทำลายป่า
สำหรับภัยแล้งในประเทศไทย ส่วนใหญ่เกิดจากฝนแล้งและทิ้งช่วง ซึ่งฝนแล้งเป็นภาวะปริมาณฝนตกน้อยกว่าปกติหรือฝนไม่ตกต้องตามฤดูกาล

# data[].attributes.headline
วิดีโอภัยแล้ง

# data[].attributes.subject
วิดีโอภัยแล้ง

# data[].attributes.attachment_link.title
จับตาเตือนภัย “ไทยฝนลด อุณหภูมิพุ่ง รับแล้ง”   | 29-01-59 | ไทยรัฐนิวส์โชว์ | ThairathTV

# data[].attributes.headline
วิธีการป้องกันภัยสึนามิ

# data[].attributes.subject
วิธีการป้องกันภัยสึนามิ

# data[].attributes.attachment_link.readable_text
ดูเหมือนว่าตั้งแต่ต้นปีที่ผ่านมา หลายประเทศทั่วโลกต่างต้องเจอกับภัยธรรมชาติหลากหลายรูปแบบ ทำให้เกิดความเสียหายทั้งต่อชีวิตและทรัพย์สินไม่ใช่น้อย แต่นอกจากแผ่นดินไหว น้ำป่าไหลหลาก และน้ำท่วมแล้ว อีกหนึ่งภัยธรรมชาติที่น่ากลัวไม่แพ้กันเลยก็คือคลื่นสึนามินั่นเองครับ
ﾠ
ในปี 2547 คลื่นสึนามิได้พัดเข้าถล่มกว่า 11 ประเทศ และถูกนับให้เป็นภัยธรรมชาติที่มีผู้เสียชีวิตมากเป็นอันดับ 3 ของโลก ซึ่งประเทศไทยเองก็เป็นหนึ่งในประเทศที่ได้รับความเสียหายจากสึนามิเช่นกัน ซึ่งสาเหตุที่เป็นแบบนั้น เพราะในตอนนั้นเรายังไม่มีความรู้และความพร้อมในการรับมือดีพอ
ﾠ
แต่ปัจจุบันมีหน่วยงานหลายหน่วยที่เข้ามาดูแลเรื่องนี้ รวมถึงให้ความรู้เกี่ยวกับคลื่นสึนามิ เพื่อให้ทุกคนสามารถเอาตัวรอดจากสึนามิมากขึ้น และวันนี้สิงห์อาสาก็ได้รวบรวมข้อมูลเกี่ยวกับสึนามิมาให้ทุกคนได้ชมกันครับ

อะไรคือสึนามิ?
สึนามิ มาจากภาษาญี่ปุ่นที่แปลว่า คลื่นท่าเรือ ที่เป็นแบบนั้นก็เพราะบริเวณท่าเรือของประเทศญี่ปุ่นมักจะเจอคลื่นประเภทนี้อยู่บ่อยครั้ง และต่อมาชื่อนี้ก็ถูกนำไปเรียกอย่างแพร่หลายครับ

สิ่งที่ทำให้คลื่นสึนามิแตกต่างและเป็นคลื่นที่อันตรายกว่าคลื่นในทะเลทั่วไปก็คือ คลื่นสึนามิเป็นคลื่นน้ำขนาดใหญ่ที่เกิดขึ้นจากแรงสั่นสะเทือน ไม่ว่าจะเป็นแผ่นดินไหวใต้ท้องทะเล ทำให้พื้นของทะเลมีการยกขึ้น-ลง การเคลื่อนตัวของเปลือกโลก ภูเขาไฟใต้ทะเลระเบิด อุกกาบาตหรือวัตถุขนาดใหญ่ตกลงทะเล และอื่นๆ ที่สามารถสร้างแรงสะเทือนขนาดใหญ่ในทะเลได้ ซึ่งเมื่อเกิดเหตุการณ์เหล่านี้ขึ้นจะทำให้เกิดคลื่นยักษ์ที่พร้อมจะกวาดทุกสิ่งให้ราบเป็นหน้ากลอง

สัญญาณเตือนก่อนสึนามิเข้าฝั่ง
เกิดแผ่นดินไหว
ก่อนเกิดสึนามิ จะเกิดแผ่นดินไหวขนาด 8.0 ริกเตอร์ขึ้นไป โดยมีจุดศูนย์กลางแผ่นดินไหวใต้พื้นทะเล หรือบริเวณใกล้ชายฝั่งทะเล แต่ในบางครั้งไม่เกิดแผ่นดินไหวอาจจะเป็นเพราะสาเหตุของสึนามิมาจากแผ่นดินถล่ม หรืออุกกาบาตตกลงในทะเล

ระดับน้ำในทะเลลดลงอย่างรวดเร็วผิดปกติ
ปกติแล้วน้ำทะเลจะใช้เวลาในการลดระดับจากฝั่ง 60 เมตรใช้เวลา 6 ชั่วโมง แต่หากมีคลื่นสึนามิ น้ำอาจจะลดระดับจากฝั่ง 100-200 เมตรในระยะเวลาแค่ 1 นาที

สันคลื่นเป็นกำแพงขนาดใหญ่
ปกติแล้วคลื่นในทะเลจะมีลักษณะไม่ต่อเนื่องเป็นกำแพงยาว มีระยะห่างแต่ละคลื่นประมาณ 40 - 120 เซนติเมตร เมื่อกระทบฝั่งแล้วจะสลายไป แต่คลื่นสึนามิจะมีลักษณะเป็นกำแพงขนาดใหญ่ ยิ่งเข้าใกล้ฝั่งจะยิ่งสูงขึ้นและมาแรง

สัตว์มีพฤติกรรมผิดไปจากปกติ
ปกติแล้วสัตว์ทุกชนิดจะมีคลื่นการรับรู้ที่ดีกว่าคน ดังนั้นก่อนเกิดเหตุการณ์แผ่นดินไหว น้ำท่วม หรือสึนามิ สัตว์บางชนิดจะเกิดอาการกระวนกระวาย ส่งเสียงร้องเป็นระยะเวลานาน หรือปลาในทะเลลึกว่ายมาในเขตน้ำตื้น มีปลาตายเป็นจำนวนมาก เป็นต้น

ระบบแจ้งเตือนคลื่นสึนามิ
หากมีแผ่นดินไหวเกิดขึ้นในบริเวณที่ตรงกับเงื่อนไข มีระดับความรุนแรงที่สามารถก่อให้เกิดคลื่นสึนามิได้ ศูนย์เตือนภัยจากคลื่นสึนามิในแปซิฟิก (Pacific Tsunami Warning Center - PTWC) จะคอยติดตามระดับน้ำในทะเลเพื่อดูการก่อตัวของคลื่นในทะเล ถ้าพบว่าเป็นคลื่นที่มีระดับการทำลายล้างสูงก็จะกระจายสัญญาณเตือนภัยไปยังประเทศต่างๆ เพื่อให้เตรียมรับมือกับคลื่นสึนามิครับ

กรณีอยู่บนฝั่ง
- หนีขึ้นที่สูง
หากรู้สึกว่าเกิดแผ่นดินไหวรุนแรง หรือได้รับสัญญาณเตือนภัย ให้รีบหนีขึ้นที่สูงและเฝ้าดูสถานการณ์อย่างน้อย 30 นาที จนแน่ใจว่าปลอดภัย อย่าหยุดนิ่งอยู่กับที่หรือรอดูสึนามิเข้าฝั่ง เนื่องจากคลื่นจะมาเร็วมาก หากวิ่งหนีไม่ทันอาจจะทำให้เกิดอันตรายถึงชีวิตได้
- หยิบเฉพาะสิ่งของที่จำเป็น
หลังจากได้ยินสัญญาณเตือน ให้หยิบเฉพาะสิ่งของที่จำเป็นในการอพยพ เช่น กระเป๋าเงิน โทรศัพท์มือถือ ชุดปฐมพยาบาล อาหารและน้ำ
- ติดตามสถานการณ์อย่างต่อเนื่อง

กรณีอยู่ในทะเล
- ลอยเรืออยู่กลางทะเลหรือนำเรือออกสู่ทะเลลึก
- หากระหว่างเกิดสึนามิแล้วเราอยู่นอกชายฝั่ง อย่านำเรือกลับเข้าฝั่ง ให้ลอยเรืออยู่กลางทะเลจนกว่าจะได้ยินประกาศว่าคลื่นสงบแล้ว

# data[].attributes.attachment_link.title
ภัยธรรมชาติที่ชื่อว่า "สึนามิ" - SINGHA R-SA

# data[].attributes.attachment_link.description
ดูเหมือนว่าตั้งแต่ต้นปีที่ผ่านมา หลายประเทศทั่วโลกต่างต้องเจอกับภัยธรรมชาติหลากหลายรูปแบบ ทำให้เกิดความเสียหายทั้งต่อชีวิตและทรัพย์สินไม่ใช่น้อย แต่นอกจากแผ่นดินไหว น้ำป่าไหลหลาก และน้ำท่วมแล้ว ...

# data[].attributes.headline
ป้องกันแผ่นดินไหว

# data[].attributes.subject
ป้องกันแผ่นดินไหว

# data[].attributes.attachment_link.readable_text
นายมณฑล สุดประเสริฐ อธิบดีกรมป้องกันและบรรเทาสาธารณภัย (ปภ.) กล่าวว่า จากเหตุการณ์แผ่นดินไหวบริเวณประเทศลาววานนี้ (21 พ.ย.) และยังคงมีแผ่นดินไหวตามมาอย่างต่อเนื่องอีกหลายครั้ง ทำให้ประชาชนที่อยู่ในภาคเหนือ ภาคตะวันออกเฉียงเหนือ กรุงเทพมหานครและปริมณฑล สามารถรับรู้ได้ถึงแรงสั่นสะเทือนดังกล่าว "ปภ." จึงขอแนะวิธีปฏิบัติตนเมื่อเกิดแผ่นดินไหว กรณีอยู่ในอาคาร ให้ปฏิบัติตามหลัก "หมอบ ป้อง เกาะ" โดย

หมอบใต้โต๊ะหรือหลบในจุดที่มีโครงสร้างแข็งแรง พ้นจากแนวที่สิ่งของหล่นทับ

ยึดเกาะโต๊ะหรือที่กำบังให้แน่นและเคลื่อนตัวไปตามทิศทางของแรงสั่นสะเทือน

หลบในบริเวณที่ปลอดภัย ไม่อยู่บริเวณใต้คานหรือใต้เสา อยู่ให้ห่างจากประตูและหน้าต่างที่เป็นกระจก ไม่อยู่ใกล้บริเวณที่มีสิ่งของแขวนกับผนังหรือเพดานรวมถึงเฟอร์นิเจอร์ที่ล้มได้

หากไม่มีที่หลบกำบังให้หมอบราบกับพื้นหรือก้มต่ำ โดยใช้แขนหรือมือปิดกำบังศีรษะหรือลำคอ เพื่อป้องกันสิ่งของตกกระแทก

รอให้แผ่นดินไหวสงบก่อนค่อยออกจากอาคาร เพราะแรงสั่นสะเทือนอาจทำให้สิ่งของหล่นทับ

ห้ามใช้ลิฟต์ในการอพยพออกจากอาคารโดยเด็ดขาด เพราะหากกระแสไฟฟ้าดับ จะติดค้างภายในลิฟต์ ทำให้ขาดอากาศหายใจเสียชีวิต

กรณีที่อยู่ภายนอกอาคาร

ให้อพยพไปยังที่โล่งแจ้ง ซึ่งอยู่ห่างจากต้นไม้ เสาไฟฟ้า ป้ายโฆษณา กำแพง อาคารบ้านเรือน ตึกสูงที่อาจพังถล่มหรือล้มทับ

จอดรถในบริเวณที่ปลอดภัย ไม่อยู่ใต้สะพาน ทางด่วน ใกล้ป้าย จราจรหรือเสาไฟฟ้า รอจนกว่าแผ่นดินไหวสงบค่อยขับรถไปต่อ

การปฏิบัติตนหลังเกิดแผ่นดินไหว

ไม่กลับเข้าไปในอาคารสูงหรือบ้านเรือนที่มีโครงสร้างไม่แข็งแรง

อยู่ให้ห่างจากผนัง หรืออาคารที่ชำรุด

ระมัดระวังสิ่งของที่อาจตกใส่ เนื่องจากหลังเกิดแผ่นดินไหวมักเกิดอาฟเตอร์ช็อก ทำให้อาคารทรุดตัวหรือพังถล่มได้

ติดตามรับฟังข่าวสารสถานการณ์แผ่นดินไหว โดยปฏิบัติตามคำแนะนำและประกาศเตือนภัยของหน่วยงานภาครัฐอย่างเคร่งครัด

ทั้งนี้ ประชาชนสามารถติดต่อขอความช่วยเหลือได้ทางสายด่วนนิรภัย 1784 ตลอด 24 ชม.
ขอบคุณกรมป้องกันและบรรเทาสาธารณภัย

# data[].attributes.attachment_link.title
หมอบ ป้อง เกาะ 'ปภ.' แนะวิธีปฏิบัติตนเมื่อเกิดแผ่นดินไหว! - The Bangkok Insight

# data[].attributes.attachment_link.description
นายมณฑล สุดประเสริฐ อธิบดีกรมป้องกันและบรรเทาสาธารณภัย (ปภ.) กล่าวว่า จากเหตุการณ์แผ่นดินไหวบริเวณประเทศลาววานนี้ (21 พ.ย.) และยังคงมีแผ่นดินไหวตามมาอย่างต่อเนื่องอีกหลายครั้ง ...

# data[].attributes.headline
รับมือน้ำท่วม

# data[].attributes.subject
รับมือน้ำท่วม

# data[].attributes.attachment_link.readable_text
" 6 วิธีรับมือน้ำท่วม ฉบับพื้นฐาน ด้วยความปราถนาดีจาก กฟผ."
1) ติดตามข่าวสาร และประกาศเตือนทุกช่องทาง
2) เตรียมข้าวสาร อาหารแห้ง น้ำดื่ม และอุปกรณ์ที่จำเป็นอื่นๆ ให้พร้อม
3) ชาร์จแบตโทรศัพท์มือถือ และอุปกรณ์สื่อสารให้พร้อม
4) เตรียมเบอร์ติดต่อ หน่วยงานของรัฐ เผื่อต้องการความช่วยเหลือ
5) หากเกิดน้ำท่วมให้ปิดวงจรไฟฟ้า เพื่อป้องกันไฟฟ้าลัดวงจร
6) ระวังสัตว์มีพิษที่มากับน้ำ
เมื่อเกิดเหตุฉุกเฉิน หรือต้องการความช่วยเหลือ จดจำเบอร์ติดต่อเหล่านี้ไว้ให้ดี
- ศูนย์ช่วยเหลือผู้ประสบภัยน้ำท่วม ติดต่อกรมป้องกันและบรรเทาสาธารณภัย โทร. 1784
- ประสานงานด้านการแพทย์ฉุกเฉิน หรืออุบัติเหตุ โทรฟรี 1669 หรือ 0-2591-9769 ตลอด 24 ชั่วโมง
- สอบถามสภาพอากาศ กรมอุตุนิยมวิทยา โทร. 0-2398-9830
กฟผ. ขอส่งกำลังใจให้กับผู้ประสบภัยน้ำท่วม และเจ้าหน้าที่ที่ให้ความช่วยเหลือทุกท่าน

# data[].attributes.attachment_link.title
" 6 วิธีรับมือน้ำท่วม ฉบับพื้นฐาน ด้วยความปราถนาดีจาก กฟผ." | สวพ.FM91 | LINE TODAY

# data[].attributes.attachment_link.description
" 6 วิธีรับมือน้ำท่วม ฉบับพื้นฐาน ด้วยความปราถนาดีจาก กฟผ." 1) ติดตามข่าวสาร และประกาศเตือนทุกช่องทาง 2) เตรียมข้าวสาร อาหารแห้ง น้ำดื่ม และอุปกรณ์ที่จำเป็นอื่นๆ ให้พร้อม 3) ชาร์จแบตโทรศัพท์มือถือ และอุปกรณ์สื่อสารให้พร้อม 4) เตรียมเบอร์ติดต่อ หน่วยงานของรัฐ เผื่อต้องการความช่วยเหลือ 5) หากเกิดน้ำท่วมให้ปิดวงจรไฟฟ้า เพื่อป้องกันไฟฟ้าลัดวงจร 6) ระวังสัตว์มีพิษที่มากับน้ำ เมื่อเกิดเหตุฉุกเฉิน หรือต้องการความช่วยเหลือ จดจำเบอร์ติดต่อเหล่านี้ไว้ให้ดี- ศูนย์ช่วยเหลือผู้ประสบภัยน้ำท่วม ติดต่อกรมป้องกันและบรรเทาสาธารณภัย โทร. 1784- ประสานงานด้านการแพทย์ฉุกเฉิน หรืออุบัติเหตุ โทรฟรี 1669 หรือ 0-2591-9769 ตลอด 24 ชั่วโมง- สอบถามสภาพอากาศ กรมอุตุนิยมวิทยา โทร. 0-2398-9830กฟผ. ขอส่งกำลังใจให้กับผู้ประสบภัยน้ำท่วม และเจ้าหน้าที่ที่ให้ความช่วยเหลือทุกท่าน

# data[].attributes.headline
แบบทดสอบภูมิศาสตร์

# data[].attributes.subject
แบบทดสอบภูมิศาสตร์

# data[].attributes.attachment_link.title
แบบทดสอบภูมิศาสตร์ เรื่องภัยพิบัติ

# data[].attributes.attachment_link.description
นักเรียนเลือกตอบคำถามให้ถูกต้องเพียงข้อเดียว จำนวน 10 ข้อ 10 คะแนน ต้องผ่านร้อยละ 50 ขึ้นไปถึงผ่าน